OzLabs/hebrew-wiki-articles huggingface dataset:
אוסטוז'נקה

רחוב אוסטוז'נקה (ברוסית: Улица Остоженка) הוא רחוב במחוז האדמיניסטרטיבי המרכזי של מוסקבה. רחוב אוסטוז'נקה הוא אחד הרחובות היקרים בעולם.

מבחינת עלות הדיור, אוסטוז'נקה הוא אחד הרחובות היקרים ביותר במוסקבה, רוסיה ומדינות ברית המועצות לשעבר. מחירי הנכסים למגורים הם מהגבוהים בעולם. בשנת 2013 דורגה אוסטוז'נקה במקום ה-8 בדירוג הרחובות היקרים בעולם על פי סוכנות נייט פרנק. עלות הדירות הגיעה ל -29 אלף דולר למ"ר שהם 8% יקרים יותר מאשר דיור דומה בשדרה החמישית בניו יורק<ref>https://www.businessinsider.com/10-most-expensive-streets-in-the-world-2013-11#8-ostozhenka-moscow-3</ref>. אוסטוז'נקה ביחד עם רחוב פרצ'יסטנקה הוא אזור הדיור היקר ביותר של מוסקבה, המכונה מייל הזהב<ref>http://raravistour.ru/zolotaya-milya-ulitsy-ostozhenka-i-prechistenka</ref>.

==גלריה==
<gallery>
קובץ:Ostozhenka 21 apr 2024.jpg|בית מספר 21
קובץ:Moscow ParkKulturyR vestibule 04-2016.jpg|תחנת מטרו "פארק קולטורי"
קובץ:Moscow, Ostozhenka 25 (42681709995).jpg|בניין מגורים "אופרה-האוס"
קובץ:Abrikosovs' house (2012) by shakko 02.jpg|אחוזת בני אבריקוסוב
קובץ:Centr Vishnevskoy.jpg|מרכז שירת אופרה של גלינה וישנבסקאיה

</gallery>

==קישורים חיצוניים==

==הערות שוליים==

קטגוריה:מוסקבה: רחובות
Sports Tracker

Sports Tracker (בתרגום לעברית: מעקב ספורטיבי) היא פלטפורמה ויישומון מעקב בריאותי שפותח על ידי Sports Tracking Technologies Ltd. יישומון זה פועל לפי חיישנים (GPS) על מנת לעקוב אחר הפעילות של המשתמש או המכשיר הנייד על מנת להקליט את הפעילויות הגופניות (כגון הליכה, ריצה או רכיבה על אופניים). האפליקציה מספקת תצוגה מקיפה של הפעילות הגופנית שביצע המשתמש (זמן, מרחק, קלוריות, עצימות, מהירות, תצוגה על גבי מפה וכו'). נוסף לכך, ניתן באפליקציה לשתף את פעילות המשתמש באופן ציבורי, פרטי ובאופן שישותף לחברי המשתמש. כמו כן, ניתן גם לשתף תמונות במהלך הפעילות ולתכנן מסלול ספורטיבי מראש. המשתמשים באפליקציה יכולים לעקוב אחריי פעילויות של משתמשים אחרים בעזרת מפה המציגה פעילויות כושר שבוצעו במקום מסוים ואף לבצע פעילות תואמת ובכך "להתחרות" במשתמשים מסוימים<ref></ref><ref></ref>. הפעילויות באפליקציה מסונכרנות.

האפליקציה פותחה במקור על ידי 3 עובדים בחברת נוקיה, עבור מערכת ההפעלה של נוקיה בשנת 2004, תחת השם "Nokia Tracker Sports". ביוני 2010 הודיעה נוקיה כי תסיים את שיתוף הפעולה עם החברה המפתחת<ref></ref>. מנגד, המשיכה המפתחת להפעיל יישומון זה תחת המיתוג "Sports Tracker" והשיקה אותו עבור מכשירי אייפון, אנדרואיד ו-Windows Phone<ref></ref><ref></ref>.

בשנת 2019, החלה "אנטה ספורט" הסינית להפעיל את הפלטפורמה<ref></ref>, בשותפות עם Atomic Skis, Wilson Sporting Goods, Precor, Suunto, Arc'teryx<ref></ref>.

בחנות האפליקציות של גוגל ישנן מעל ל-10 מיליון הורדות ליישומון ובחנות ה-App store ישנן כ- ? הורדות.

== ראו גם ==
* Google Fit

== קישורים חיצוניים ==
* 

== הערות שוליים ==

קטגוריה:תוכנות שהושקו ב-2004
קטגוריה:אפליקציות מובייל
קונבאייר מודל 118

"קונבאייר מודל 118"
גוף המכונית "קונבאייר מודל 118" (ללא הכנפיים)
קונבאייר מודל 118 (באנגלית : Convair Model 118) הוא אב טיפוס של אמצעי תחבורה, המוגדר כסוג של "מכונית מעופפת" המשלב יכולת טיסה של כלי טיס עם אפשרות לנסוע בדרכים שנבנה לאחר ייצור הדגם קונבאייר מודל 116.

דגם "קונבאייר מודל 118" תוכנן על ידי Consolidated Vultee Aircraft ויוצר על ידי יצרנית כלי הטיס קונבאייר לאחר מלחמת העולם השנייה בשנת 1947.

בשנת 1943 יצרנית כלי הטיס האמריקאית "Consolidated Vultee Aircraft" אוחדה עם יצרנית כלי הטיס "קונסולידייטד איירקראפט" ו-"Vultee Aircraft" והוקמה חברת ייצור כלי הטיס קונבאייר. שמה האחרון נוצר מקיצור שמות החברות שהתמזגו ליצירתה: Con-V-Air.

==היסטוריה==
דגם "קונבאייר מודל 118" היא מכונית קטנה בעלת 4 מושבים, 2 דלתות קופה המונע על ידי מנוע המפיק 25 כ"ס (מנוע המניע את גוף המכונית) עם כנף נשלפת וזנב.

המטוס הונע על ידי מנוע 6 צילינדרים מתוצרת יצרנית מנועי המטוסים "Lycoming Engines" סוג מנוע "Lycoming O-435" , מנוע מקורר אוויר, שהפיק 191 כ"ס

אב הטיפוס הראשון יצא מכליל שימוש לאחר אירוע של שרפה. אב הטיפוס השני נבנה מחדש מחלקי המטוס הפגוע.

הגובה של "קונבאייר מודל 118" לאחר הרכבת הכנף הגיע ל-2.54 מטר.

===טיסות ניסוי===
ב-1 בנובמבר 1947 בוצעה טיסת הניסוי הראשונה על ידי טייס הניסוי ראובן סנדוגרס.

את הדגם עיצבו האחים "Ted Hall" ו-"Tommy Thompson".

רישום אזרחי של דגם ה-"קונבאייר מודל 118" בוצע ב-15 בנובמבר 1947. מספר הדגם : "NX90850".

ב-18 בנובמבר בזמן טיסת הפגנה של כשעה, הטייס ביצע נחיתת נמוכה ליד סן דייגו, קליפורניה, והרס את גוף המכונית. הטייס נפצע קל. לאחר התאונה המטוס יצא מכלל שימוש.

הדגם לא הגיע לייצור סדרתי אף על פי שתוכנן לייצר 160,000 יחידות במחיר של 1,500 דולר ליחידה.

==ראו גם==
* קונבאייר מודל 116

==קישורים חיצוניים==

* 
* 

==הערות שוליים==

קטגוריה:מכוניות מעופפות
קטגוריה:כלי טיס אמריקאיים
קטגוריה:כלי טיס
הנבואה האפלה

הנבואה האפלה (באנגלית: The Dark Prophecy) הוא ספר פנטזיה אמריקאי שמבוסס על המיתולוגיה היוונית והרומאית ונכתב על ידי הסופר ריק ריירדן. הוא פורסם באנגלית ב-2 במאי 2017, והוא הספר השני בסדרת הספרים גורלו של אפולו.

== עלילה ==
אחרי הנבואה שניתנה בספר הקודם, אפולו, ליאו ואלדס וקליפסו נמצאים בדרכם למציאת אורקל טרופוניוס תוך כדי כך שאפולו מנסה למצוא את מג ולהציל אותה מניצולו של נירון. בספר מתגלה קיומו של קיסר נוסף בטריאומווירט: קומודוס, או "הרקולס החדש", אשר ניהל רומן קצר עם אפולו בימי רומא העתיקה. בבואם לאינדיאנאפוליס הם נאבקים בבלמיאי, מפלצות עם ראש במקום הבטן ונימוס רב. מצילה אותם קשתית בגיל העמידה, ציידת ארטמיס לשעבר, שגרה עם בת זוגה במפקדה חדשה שנקראת התחנה. הם מגלים שבתם המאומצת ג'ורג'ינה נעלמה בעקבות כניסתה למערת טרופוניוס, שמהווה אורקל מסוכן במיוחד. אמיתיאה (אמי) וג'וזפין (ג'ו), בעלות התחנה, מבקשות מהשלושה להשיב את בתם ואת שפיותה, מה שדורש מהם להשיג את כס מנמוסינה, שעליו תוכל ג'ורג'ינה לשבת ולהגיד באופן מסודר את הנבואה שקיבלה באורקל.

במקביל מנסים השלושה להציל את מג, שמקום המצאה אינו ידוע להם. האלה בריטומרטיס פוקדת עליהם לצאת למסע חיפושים נוסף, על מנת למצוא את זוג הגריפונים הגרים בתחנה. במהלך המסע, המתרחש בגן החיות, הם פוגשים את מג, שמצילה אותם מסגנו החדש של קומודוס - ליטיירסס, בנו של מידאס. לאחר מכן הם מתכננים לפרוץ לארמונו של קומודוס, על מנת למצוא את ג'ורג'ינה, ואת כס מנמוסינה, כאשר בעוד שלושה ימים קומודוס מתכנן לשנות את שמה של אינדיאנפוליס ל"קומודיאנפוליס", לערוך חגיגה ולהקריב (בין היתר) את אפולו. בבואם לארמון הם מצילים את ג'ורג'ינה ועוד אסירים נוספים, ואת כס מנמוסינה, אך מג טוענת שיש עוד מישהו ומובילה את אפולו לאצטדיון בו יושבים קומודוס וחייליו. מסתבר שהוא לכד את הקארפוס אפרסק ועומד לשרוף אותו מול עיניה של מג.

מתחיל קרב, ובסופו מגיעה תגבורת הכוללת את ליאו, פסטוס הדרקון וציידות ארטמיס. אפולו ומג מצילים את אפרסק, פילה בשם ליוויה ובאופן מפתיע את ליטיירסס, שהופך לאויבו של קומודוס. כאשר מושיבים את ג'ורג'ינה על הכס, היא מדברת בקולו של טרופוניס (בנו של אפולו) ומתגלה כי הוא ומג צריכים להגיע עם שחר אל מערת טרופוניוס. בבואם למערה, הם נלחמים ביילים ואפולו שותה ממי הנהרות מנמוסינה ולתה, הזיכרון והשכחה, מה שאמורים לעשות בכניסה. הם מגיעים למערה מלאה נחשים, ובעוד זכרונותיו של אפולו מבולבלים מג מתחילה לשיר על מנת לגרשם, ובשירתה חושפת את כל פחדיה וסודותיה. אז מתברר שהיא קיבלה את הנבואה ולא אפולו, ואפולו מנסה לשאוב ממנה את הטירוף על ידי שאיפתו. הם מצליחים להימלט, ואפרסק שנקרא לשם מביא אותם לתחנה ביחד עם שני קארפוי נוספים. הקרב בעיצומו, אך אפולו מכריע אותו על ידי כך שמצליח להתגלות בדמותו האמיתית. קומודוס מתעוור ובורח. מג מושבת על כס מנמוסינה ופולטת נבואה ארוכה מאוד, סונטה עם ארבעה בתים ושתי שורות סיום. ליאו מבין שצריך להזהיר את חצויי מחנה יופיטר ויוצא לשם לבד על גב פסטוס. אפולו מבין שהוא ומג יצאו למסעם לעבר הקיסר השלישי, החסוי, דרך המבוך של דיידלוס, ומג קוראת לשם כך לגרובר הסאטיר.

==קישורים חיצוניים==
* 
* [https://www.readriordan.com/book/the-dark-prophecy/ THE DARK PROPHECY], באתר 'readriordan'
* 
* 
קטגוריה:גורלו של אפולו
קטגוריה:ספרי ריק ריירדן
קטגוריה:ספרי פנטזיה
יחסי הממלכה המאוחדת – וייטנאם

שגרירות וייטנאם בלונדון
יחסי הממלכה המאוחדת–וייטנאם הם היחסים הדו-צדדיים בין הממלכה המאוחדת של בריטניה הגדולה וצפון אירלנד לבין וייטנאם.

== היסטוריה ==
שתי המדינות כוננו יחסים דיפלומטיים בשנת 1973. בריטניה התקשרה בהסכם שותפות אסטרטגי עם וייטנאם בשנת 2010 כדי להרחיב את היקף שיתוף הפעולה הקיים בין המדינות, כמו גם להראות לשתי הממשלות שאיפות לעתיד.

== נציגויות דיפלומטיות ==
* וייטנאם מחזיקה בבריטניה שגרירות בלונדון.
* בריטניה מחזיקה בווייטנאם שגרירות בהאנוי וקונסוליה כללית בהו צ'י מין סיטי.

==קישורים חיצוניים==

== הערות שוליים ==
הסכם פישר-שובל

הסכם פישר-שובל (Fischer-Chauvel Agreement) הוא הסכם דיפלומטי, שהושג בשנת 1948, בין צרפת לישראל, המאשר את עצמאותם של מוסדות צרפתים בישראל.

ההסכם הושג בחילופי מכתבים בין מוריס פישר, נציג הממשלה הזמנית של ישראל בצרפת, לבין מזכ"ל משרד החוץ הצרפתי ז'אן שובל. הוא מבוסס על הסכמי מיטילנה (1901; Mytilene) והסכמי קונסטנטינופול (1913), אשר הסדירו את הקפיטולציה הצרפתית בארץ-ישראל. אלו אושררו בשנת 1920 על ידי המנדט הבריטי.

ההסכם מעניק פטור מתשלום מיסים, ומעניק חופש פעולה לארבעה מוסדות קתוליים - כנסיית אבינו שבשמים, המנזר הבנדיקטיני באבו גוש, קברי המלכים וכנסיית סנטה אנה.

==לקריאה נוספת==
* גדי היימן, "ישראל, צרפת ושאלת ירושלים", בתוך: [https://davis.huji.ac.il/sites/default/files/davisinst/files/new_perspectives.pdf פרספקטיבות חדשות על ההיסטוריה של היחסים הבינלאומיים], המכון ליחסים בינלאומיים ע"ש לאונרד דייוויס, האוניברסיטה העברית בירושלים, 2012

קטגוריה:ישראל: נצרות
קטגוריה:יחסי ישראל–צרפת
קטגוריה:1948 בישראל
קטגוריה:1948 בארץ ישראל
קטגוריה:ירושלים: היסטוריה
קטגוריה:ישראל: אמנות והסכמים
Ein bißchen Frieden

"Ein Bisschen Frieden" (בעברית: "קצת שלווה") הוא שיר של הזמרת הגרמנייה ניקול, אשר זכה במקום הראשון בתחרות האירוויזיון לשנת 1982 שנערכה בעיר הארוגייט, צפון יורקשייר, בריטניה. שיר זה הביא לגרמניה את זכייתה הראשונה בתחרות.

באירוע "שיר היובל באירוויזיון" שנערך בשנת 2005 לכבוד השנה החמישים לתחרות הזמר, ובו נבחר "שיר האירוויזיון הטוב בכל הזמנים", הגיע השיר הגרמני למקום השביעי.

בשנת 2020, במופע "אירוויזיון: Europe Shine a Light", שנערך במקום תחרות האירוויזיון של אותה השנה, אשר בוטלה עקב מגפת הקורונה, שודר ביצוע מחודש לשיר, בביצוע הזמרים מיכאל שולטה ואילזה דלנגה.

==קישורים חיצוניים==

קטגוריה:שירים שזכו באירוויזיון
קטגוריה:שירים נגד מלחמה
קטגוריה:שירי שלום
קטגוריה:שירי גרמניה באירוויזיון
קטגוריה:שירי אירוויזיון 1982
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
From the Muddy Banks of the Wishkah

From the Muddy Banks of the Wishkah (בתרגום מאנגלית: "מהגדות העכורות של הוויסקה") הוא אלבום אוסף של מגוון הופעות של להקת הגראנג' האמריקנית נירוונה. האלבום למעשה מקבץ ביצועים בהופעותיה של הלהקה לאורך שנות פעילותה ועד מותו של סולן הלהקה קורט קוביין (1989 ועד 1994).

עם יציאתו האלבום דורג במקום הראשון במצעד הבילבורד 200 האמריקאי, עם מכירות של מעל 159 אלף עותקים בשבוע הראשון בלבד לשחרורו. האלבום היה במשך 25 שבועות ברציפות במצעד זה והפך להיות האלבום השישי של הלהקה שמגיע למעמד של אלבום פלטינה בארצות הברית (מעל מיליון עותקים שנמכרו).

==רקע==
האלבום "From the Muddy Banks of the Wishkah" הוא האלבום השני ששוחרר לאחר מותו של סולן הלהקה קוביין (שהתאבד באפריל 1994). הוא נערך והופק בעיקר על ידי בסיסט הלהקה קריסט נובוסליץ' שכתב גם את ההערות אלבום.

נובוסליץ' ומתופף הלהקה באותה עת, דייב גרוהל, שהחזיקו בזכויות שנותרו לאחר מותו של קוביין, תכננו לשחרר את האלבום במסגרת האלבום הקודם ששוחרר "MTV Unplugged in New York" בתור אוסף כפול עם 2 תקליטורים, שאחד מהם יהיה אלבום זה, ותכננו לקרוא לו "Verse Chorus Verse", רפרנס לאחד השירים הכי מוכרים של הלהקה שנקרא במקור "Sappy" ונכלל באלבום האולפן השלישי שלה "In Utero".

על פי פרסומים, לנובוסליץ' וגרוהל היה קושי בעיבוד אלבום זה, כיוון שהיה כה קרוב לאחר מותו של קוביין ולכן, האלבום לא עבר מיקסינג או עיבוד מכל סוג, ורק נאסף.

שם האלבום הוא רפרנס לנהר הוויסקה ("Wishkah River") שנמצא באברדין, וושינגטון, שם קוביין טען שגר בתור נער, בגדות הנהר, תחת הגשר "Young Street Bridge".

בפועל טען נובוסליץ' שגדל איתו באותה עיר: "הוא מעולם לא גר באמת מתחת לגשר הזה. הוא בילה שם הרבה, אבל לא באמת היה אפשר לחיות בגדות העכורות ("Muddy Banks") האלה כיוון שהגאות עולה ויורדת. זה שכתוב מציאות שלו".

== רשימת השירים ==

==קישורים חיצוניים==

קטגוריה:אלבומי הופעה מ-1996
קטגוריה:נירוונה
קטגוריה:אלבומי רוק אלטרנטיבי
קטגוריה:אלבומי הופעה שהתפרסמו לאחר מות מבצעיהם
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת גפן רקורדס
יחסי הממלכה המאוחדת – מזרח טימור

שגרירות מזרח טימור בלונדון
יחסי הממלכה המאוחדת–מזרח טימור הם היחסים הדו-צדדיים בין הממלכה המאוחדת של בריטניה הגדולה וצפון אירלנד לבין הרפובליקה הדמוקרטית של מזרח טימור.

== היסטוריה ==
שתי המדינות כוננו יחסים דיפלומטיים בשנת 2002, לאחר שמזרח טימור קיבלה את עצמאותה מפורטוגל. בריטניה לא מחזיקה שגרירות במזרח טימור, ושגרירותה בג'קרטה, אינדונזיה מוסמכת גם עבור מזרח טימור.

== נציגויות דיפלומטיות ==
* מזרח טימור מחזיקה בבריטניה שגרירות בלונדון.
* בריטניה מחזיקה במזרח טימור קונסוליה כללית בדילי.

==קישורים חיצוניים==

== הערות שוליים ==
בזי חרקוב

בזי חרקוב (באוקראינית: Харківські Соколи) הוא מועדון כדורסל אוקראיני שבסיסו בחרקוב. הקבוצה הוקמה בשנת 2017<ref></ref> וערכה את הופעת הבכורה שלה בסופרליגה האוקראינית בכדורסל בשנת 2019. 
== היסטוריה ==
המועדון, שנוסד בשנת 2017, התמודד בליגה הבכירה של אוקראינה, הליגה השנייה בחשיבותה במדינה. בשתי העונות הראשונות שלה סיימה הקבוצה במקומות 6 ו-9. אחרי עונת 2018/2019, קבוצת פוליטכניק שייצגה בעבר את חרקוב, מכיוון שהיא לא יכולה הייתה לתת ערבויות כספיות להשתתפות בליגה.<ref></ref> במקום זאת, קבוצת "בזי חרקוב" קיבל את מקומה בליגה בעונת 2019/20.<ref></ref> 

== הישגים לפי עונה ==
{| class="wikitable plainrowheaders" style="text-align:center; font-size:90%"
! scope="col" | עונה 
! scope="col" | ליגה 
! scope="col" | 
! scope="col" | 
! scope="col" | 
! class="unsortable" scope="col" | פלייאוף 
! class="unsortable" scope="col" | טורנירים אחרים 
! scope="col" | מאמן ראשי 
|-
| colspan="10" align="center" style="border:2px solid black; background-color:#87D8FB" | <span style="color:black;">בזי חרקוב</span> 
|-
| 2018/19 
| הליגה הבכירה 
| 9
| 19 
| 18 
| - 
| - 
|אולג מנווילנקו 
|-
| 2019/20 
| הסופרליגה 
|22
| 4 
| 22 
| -
| תבוסה טכנית בגביע בשלב 16 האחרונות לפוליטכניק 
| וולודימיר קובליבגן מורזיןאולג מנווילנקו 
|-
|}

==קישורים חיצוניים==

== הערות שוליים ==

קטגוריה:קבוצות כדורסל אוקראיניות
קטגוריה:חרקוב: ספורט
אארוקאר 2000

אארוקאר 2000 (באנגלית: Aerocar 2000) היה אב טיפוס של אמצעי תחבורה המוגדר כסוג של "מכונית מעופפת", אשר תוכנן על ידי חברת Aerocar בתחילת שנות ה-2000 בארצות הברית.

==ממאפייני "אארוקאר 2000"==
בדגם "אארוקאר 2000" הורכב מנוע יחיד מסוג V8 צילינדרים 2.5 ליטר המפיק 350 כ"ס שמטרתו הייתה להניע את גלגלי הכביש וגם את המדחף ה-בי טורבו. המנוע היה מדגם "Lotus Esprit" מתוצרת יצרנית מכוניות הספורט והמרוץ הבריטית "לוטוס" ("Lotus Cars" ).

דגם ה"אארוקאר 2000" הורכב מכנפי טיסה וזנב הניתנים להסרה כמו במכוניות אארוקאר שנבנו במהלך שנות ה-40 של המאה ה-20.

דגם מכונית "אארוקאר 2000" הפך למטוס על ידי גיבוי מתחת למודול הטיסה, אליו חוברה על ידי 6 סוגריים.

השימוש במנוע המכונית להנעה אווירית איפשר להשתמש באותה מערכת קירור לשני מצבי ההנעה. בקרת ההיסחפות מחוברת להגה של המכונית, לבקרת המצערת המחוברת למאיץ ולפקדי הטיסה המנוהלים על ידי מערכת אלקטרונית בשם "AutoFlight" באמצעות ג'ויסטיק שמוקם בתא הפיקוד.

לדגם תצוגה רב תכליתית צבעונית מחליפה את לוח המחוונים של הרכב הקלאסי. ה-GPS של המכונית מספק פונקציות ניווט בטיסה.

הפרויקט לא הושלם ו-2 היחידות שיוצרו הושבתו.

==נתונים טכניים "אארוקאר 2000"==
* אורך הדגם - 8.2 מטר
* מוטת כנפיים - 10.97 מטר
* מהירות שיוט - 220 קמ"ש
* מהירות מרבית - 270 קמ"ש
* מהירות הזדקרות - 105 קמ"ש
* טווח טיסה - 480 קמ"ש
* גובה הדגם - 3.2 מטר
* מעצב : "Ed Sweeney"
* בדגם הורכב מנוע לוטוס
* מדחף מסוג "MT-Propeller" בעל 3 להבים
* במודל הכביש תיבת הילוכים מבית שברולט ספרינט

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות מעופפות
קטגוריה:כלי טיס אמריקאיים
קטגוריה:כלי טיס
המרד (קבוצה)

המרד הוא ארגון טרור ימני קיצוני. על פי פרסומים, הארגון מעיד על עצמו כאנטי-ציוני ודוגל בפירוק מדינת ישראל על מנת להקים את ממלכת ישראל מחדש. הממלכה תהיה נאמנה להלכה ותתמוך בהריגת הערבים אשר נמצאים בשטחה.

הקבוצה אשר חבריה קשורים או משתייכים לנערי הגבעות התגבשה במהלך 2013.<ref></ref> מטרת ההתארגנות היא ביצוע פעולות טרור כנגד פלסטינים במטרה להתחיל מלחמה בין העם היהודי לעם הפלסטיני. כאשר תפרוץ המלחמה, היא תסייע להם להפיל את השלטון המכהן אשר נתפס בעיני מחולליה סלחני ביחסו לערבים ולאחר מכן להקים מדינת הלכה ובית מקדש שלישי. הארגון פועל לערער את קיומה של מדינת ישראל באמצעות פעולות פרובוקטיביות שיביאו לדיון ציבורי בנושאים רגישים, כדוגמת היחס בין התורה לדמוקרטיה, יחסי דתיים-חילוניים בישראל ואף יחסי יהדות-נצרות, אך לטענתה בצורה זהירה אשר תפרק את יסודות המדינה, אך לא תשבור אותה.

מקור השם בא משמו של מניפסט הארגון שכתב פעיל הימין הקיצוני מאיר אטינגר, נכדו של חבר הכנסת מאיר כהנא אשר נחשב גם כמנהיג הארגון.<ref></ref> הספר מפרט על האידאולוגיה של הקבוצה והדרך להפלת מדינת ישראל. ספר נוסף שנחשב כמקור אידאולוגי של המרד הוא ספר "תורת המלך" העוסק בהלכות הריגת גויים ונכתב בידי הרבנים יצחק שפירא ויוסף אליצור.

השב"כ טוען כי הארגון פועל בצורות יוצאות דופן שלא מאפיינות את שאר ארגוני הטרור היהודים שקדמו לו וכי חברי הקבוצה הם אנשים הנוטים לאלימות<ref></ref>.

== קישורים חיצוניים ==
* 

== הערות שוליים ==
קטגוריה:טרור יהודי בישראל
נג'ווה נימרי

נג'ווה נמרי (בספרדית: Najwa Nimri; נולדה ב-14 בפברואר 1972) היא שחקנית וזמרת ספרדייה, המוכרת בשל תפקידה בתור סולמה זאהיר בסדרה "בפנים" <small>(2020-2015)</small> ובשל תפקידה בתור אליסיה סיירה בסדרה "בית הנייר" <small>(2021-2019).</small> 

== ביוגרפיה ==
נמרי נולדה למשפחה נוצרית, לאם בסקית ואב ירדני-נוצרי בשם כראם נמרי.<ref></ref> לנמרי גם אח בשם כארים נמרי, אח נוסף למחצה בשם אנדרה נמרי ושתי אחיות למחצה בשם שרה ונדיה נמרי. בילדותה עברה עם משפחתה לבילבאו.

== קריירה ==
תפקידה הראשון של נמרי בסרט גדול היה בסרט Leap into the void, הסרט הראשון של הבמאי דניאל קלפרסורו (לימים בעלה). הקריירה שלה כזמרת החלה בקבוצות קטנות. בשנת 1996 הקימה את להקת "נג'ג'יין" יחד עם קרלוס ז'אן.<ref></ref> היא גם הוציאה שלושה אלבומי סולו.

כמה מהתפקידים שלה זיכו אותה לשבחים רבים, לדוגמה: Lovers of the Arctic Circle, Sex and Lucia.

נמרי הייתה מועמדת בטקס ה-33 של פרס גויה בקטגוריית השחקנית הטובה ביותר בסרט "מי ישיר לך".<ref></ref>

ב-2015, החלה לככב לצידה של מגי סיוונטוס בסדרה המצליחה: Vis a vis (תרגום מילולי: פנים אל פנים, באנגלית: Locked Up) הסדרה שודרה החל מ-20 באפריל 2015, בספרד בערוץ הספרדי Antena 3. לאחר מכן נרכשה ועלתה ב-23 באפריל 2018, ברשת השידור פוקס ספרד ועד לסיומה ב-4 באפריל 2019. הסדרה עלתה לשידור בשנת 2020, דרך השירות של נטפליקס. לאחר 4 עונות ו-40 פרקים עלתה לה סדרת בת בשם, "בפנים: נווה מדבר" שעלתה לשידור ב-2020.<ref></ref><ref></ref>

בשנת 2018 כיכבה בתפקיד הראשי בסרט הדרמה הספרדי-צרפתי "מי ישיר לך?" של הבמאי קרלוס ורמוט. 

בשנת 2019 החלה נמרי גילמה את מפקדת המשטרה אליסיה סיירה בסדרה המצליחה "בית הנייר" בחלקים 3, 4 ו-5.<ref></ref>

בשנת 2021 החלה להנחות את תוכנית המציאות "שקר, מצלמים!" בנטפליקס, וב-2022 שבה להנחות את העונה השנייה. 

בשנת 2022 החלה לככב בסדרת הדרמה "קדושת המשפחה" בנטפליקס; אודות משפחה שמסתירה סוד מזעזע מתחילה מחדש את חייהם במדריד.

בשנת 2023 תצטרף כדמות ראשית לעונתה השנייה של סדרת המסתורין "30 מטבעות" של רשת HBO אירופה, העוקבת אחר האב ורגרה (אדוארד פרננדס), מגרש שדים, מתאגרף ואסיר-לשעבר שגורש על ידי הכנסייה לעיירה נידחת בספרד. באותה שנה שבה לגלם את דמותה של אליסיה סיירה בסדרה "ברלין", ספין-אוף של הסדרה המצליחה "בית הנייר".

== חיים אישיים ==
נמרי הייתה נשואה לדניאל קלפרסורו ובשנת 2004 נולד לה בן, טאו נביל, עמו היא מתגוררת במדריד.

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה ספרדיות
קטגוריה:זמרות ספרדיות
קטגוריה:אישים ממוצא ירדני
קטגוריה:ספרדיות שנולדו ב-1972
קטגוריה:ספרדים שנולדו ב-1972
SDD

SDD (ראשי תיבות של: Software Design Description, תרגום: תיאור עיצוב תוכנה או Software Design Document, תרגום: מסמך עיצוב תוכנה), או סתם מסמך עיצוב (design document) הוא תיאור כתוב של מוצר תוכנה, שנכתב על ידי מעצב תוכנה (software designer או software architect), על מנת לתת למפתחי התוכנה הכוונה בנושא הארכיטקטורה של פרויקט תוכנה. מסמך SDD בדרך כלל מלווה בדיאגרמת ארכיטקטורה עם הפניות לתיאור מפורט יותר של רכיבים קטנים יותר בעיצוב. בפועל, התיאור נדרש כדי לתאם ולאחד צוות גדול תחת חזון יחיד, הוא צריך להיות הפניה יציבה, ומתאר את כל חלקי התוכנה וכיצד הם פועלים.

מסמך SDD מכיל בדרך כלל את המידע הבא:

# עיצוב נתונים (data design) - מתאר מבנים השוכנים בתוך התוכנה. תכונות ויחסים בין אובייקטי נתונים מכתיבים את הבחירה של מבני הנתונים.
# ארכיטקטורת תוכנה - עיצוב ארכיטקטורה על ידי מאפייני זרימת מידע, ומיפויים למבנה התכנית.
# עיצוב ממשק - מתאר ממשקים פנימיים וחיצוניים, כמו גם עיצוב ממשק אנוש (HMI או GUI).
# עיצוב פרוצדורלי - מתאר קונספטים של מבני תוכנה באמצעות גרפים, טקסט, טבלאות וסימונים שונים.

== IEEE 1016 ==
תקן IEEE 1016-2009, שכותרתו "IEEE Standard for Information Technology—Systems Design—Software Design Descriptions,<ref name="IEEE1016"></ref> הוא תקן של IEEE המפרט "את המידע הנדרש התוכן והארגון" של SDD<ref>.IEEE 1016, Abstract.</ref> אולם IEEE 1016 אינו מציין את המדיום של ה-SDD; הוא "ישים עבור מסדי נתונים אוטומטיים, שפות תיאור עיצוב, אך יכול לשמש עבור מסמכי נייר, ואמצעים אחרים של תיאור."<ref>IEEE 1016, Abstract.</ref>

התיקון במסמך של 2009 (הגרסה הקודמת הייתה בשנת 2000) העלה אותו מרמת פרקטיקה מומלצת, לתקן מלא.

בעקבות המודל הקונספטואלי של IEEE 1016, מסמך SDD מאורגן בפירוט ויזואלי אחד או יותר. כל תיאור עיצוב עומד באחת מהגדרות "נקודת-מבט" המתוארות בתקן לשימוש:<ref>IEEE 1016, Clause 5.</ref>
* Context viewpoint
* Composition viewpoint
* Logical viewpoint
* Dependency viewpoint
* Information viewpoint
* Patterns use viewpoint
* Interface viewpoint
* Structure viewpoint
* Interaction viewpoint
* State dynamics viewpoint
* Algorithm viewpoint
* Resource viewpoint

בנוסף, משתמשים של התקן לא מוגבלים לנקודות מבט אלו, ויכולים להרחיב ולצור נוספות משלהם.<ref>IEEE 1016, sub-clause 4.5.</ref>

== ראו גם ==
* SRS
* MIL-STD-498

== קישורים חיצוניים ==
* [http://www.iso-architecture.org/ieee-p1016/ אתר IEEE 1016]

== הערות שוליים ==

קטגוריה:תקני IEEE
קטגוריה:הנדסת תוכנה
קטגוריה:עיצוב
טייסת הברון האדום

מפקד הטייסת סא"ל י' מקבל את עיטור צלב הכבוד מהנספח הצבאי של גרמניה, נובמבר 2020
טייסת הברון האדום היא טייסת בחיל האוויר הישראלי, המפעילה כטמ"מים מסוג "איתן" מבסיס תל נוף. הטייסת הוקמה ב-28 בינואר 2019 כחלק מהסכם בין ממשלת ישראל והתעשייה האווירית לבין צבא גרמניה. תפקידה של הטייסת הוא להכשיר טייסים גרמנים כמפעילי כטמ"ם ה"איתן", עד לסיום פיתוח הכטמ"ם של חיל האוויר הגרמני (המבוסס על ה"איתן"), ולאחר מכן להכשירם ישירות על הכטמ"ם הגרמני.

שוויו של ההסכם בין המדינות נאמד בכ-900 מיליון אירו, ובמסגרתו חיל האוויר הגרמני יחכור שבעה כטמ"מים לתקופה של תשע שנים. חמישה מהכטמ"מים ישמשו למטרות מבצעיות ושניים נוספים להכשרות ואימונים. בנוסף להסכם החכירה הוחלט על חוזה בסכום של 170 מיליון אירו על השימוש בשדה התעופה ובמרחב האווירי.

הטייסת נקראת על שמו של מנפרד פון ריכטהופן, טייס קרב גרמני ואלוף הפלות בימי מלחמת העולם הראשונה. מנפרד, שהיה מזוהה עם מטוס
"פוקר DR.I" תלת-כנפי בצבע אדום, נוסף להיותו פרייהר (המקביל הגרמני לתואר "ברון"), זכה לכינוי "הברון האדום". שם הטייסת הוצע על ידי הצד הישראלי בהסכם, בסימון מורשת הקרב של הברון האדום.

בנובמבר 2020 העניק הנספח הצבאי של גרמניה בישראל, קולונל יורגן הפנר, את עיטור צלב הכבוד למפקד הטייסת הראשון, סא"ל י'.

טייסת הברון האדום היא הטייסת היחידה ללא מספר.

==גלריה==
<gallery caption="צוותי הטייסת הגרמנית אילמן במהלך טקס בתל נוף";>
Red Baron Squadron. I.jpg|
Red Baron Squadron. II.jpg|
Red Baron Squadron. III.jpg|
</gallery>

==קישורים חיצוניים==

==הערות שוליים==

הברון האדום
קטגוריה:יחידות צה"ל מפעילות כטב"מים
קטגוריה:יחסים צבאיים גרמניה–ישראל
כנסיית סנטה טקלה (סרברה דה לה קניאדה)

כנסיית סנטה טקלה (בספרדית: Iglesia de Santa Tecla), או בשמה המלא כנסיית גבירתנו של העלייה לשמיים (Iglesia de Nuestra Señora de la Asunción) היא כנסייה קתולית מהמאה ה-15 בעיירה , באראגון שבספרד. הכנסייה היא דוגמה בולטת לאדריכלות בסגנון מודחאר.

ב-27 ביולי 1945 הוכרזה הכנסייה "אתר אמנותי היסטורי" (Monumento histórico artístico), כיום "אתר של עניין תרבותי" (Bien de Interés Cultural). יחד עם כנסיות אחרות בטרואל ובמחוז סרגוסה היא מוגדרת מ-2001 כחלק מאתר מורשת עולמית של אונסק"ו בשם אדריכלות מודחאר באראגון. שטח אתר המורשת הוא 270 מטרים רבועים, כששטח אזור החיץ הוא 2.4 דונם.

החלק האחורי של כנסיית סנטה טקלה

==תיאור==
כנסייה הקהילה של סרברה דה לה קניאדה, המכונה "כנסיית סנטה טקלה" (על שם טקלה הקדושה, הקדושה המגנה של העיירה), הוקמה בראש הגבעה של העיירה על חורבות מבצר קדום, שבאבניו השתמשו לבניית כנסייה. על פי הכתובת בכנסייה היא הושלמה בשנת 1426 והבנאי הראשי היה "מהומה ראמי" (Mahoma Ramí), שהיה אלריפה (alarife, בנאי מומחה בסגנון מודחאר).

הכנסייה נבנתה בשני שלבים עיקריים הבסיס מאבני גזית של הכנסייה, וייתכן שגם הקפלה, שנהרסו בעקבות מלחמת שני הפדרואים ונותרו ממנה המגדל העגול, חלק מהחומה הצפונית, וייתכן שגם הבסיס של אפסיס. החלק השני הוא בסגנון מודחאר בתכנון מהומה ראמי.

הכנסייה משולבת במבצר, תוך שימוש בשרידי המבצר הקודם. אבל החיצוניות הקודרת של הכנסייה עומדת בניגוד לעושר העיטורים בפנים שאליו מגיעים דרך שער פשוט. בטימפנון יש שלט אצולה המייצג את שלט האצולה המלכותי של אראגון בצורת מעוין במרכז ריבוע שבתוך מעגל.

==קישורים חיצוניים==

==ביאורים==

==הערות שוליים==

קטגוריה:ספרד: אדריכלות
כנף מבצעים מיוחדים ה-1

כנף המבצעים המיוחדים ה-1 (1 SOW) היא אחת משלוש כנפות מבצעים מיוחדים של חיל האוויר של ארצות הברית תחת פיקוד המבצעים המיוחדים של חיל האוויר (AFSOC).

== סקירה כללית ==
הכנף מהווה מרכיב מרכזי ביכולתו של פיקוד המבצעים המיוחדים של חיל האוויר (AFSOC) החל מסיוע אוויר קרוב ועד ניוד כוחות, אספקה ותדלוק אווירי. בנוסף, לכנף יכולות מודיעין חוזי ייחודיות והתמחות במשימות כוחות המבצעים המיוחדים.

הכנף משתתפת במבצעי לוחמה לא קונבנציונלית, מלחמה בטרור, חיפוש והצלה קרביים, פינוי נפגעים, לוחמה פסיכולוגית ותדלוק אווירי, ומספקת סיוע אווירי למדינות מתפתחות הכולל אספקה בעומק שדה הקרב, אמנעה אווירית וסיוע אוויר קרוב.

מתחילת המלחמה העולמית בטרור באוקטובר 2001, ביצעו מטוסי הכנף למעלה מ-25,000 גיחות מבצעיות, שהצטברו ללמעלה מ־75,000 שעות טיסה. הכנף פרסה למעלה מ-8,500 איש ל -16 מיקומים ברחבי העולם.

יחידות הכנף ממוקמות בשדה הורלבורט, פלורידה, בבסיס חיל האוויר אגלין, פלורידה ובבסיס חיל האוויר נליס, נבדה.

== ארגון ==
מפקדת הכנף

המטה כולל טייסת אימונים (1st SOAOS), טייסת בקרת תקציב (1st SOCPTS), משרד לשוויון הזדמנויות, משרד להיסטוריה, משרד מידע, קצין בטיחות, פרקליט צבאי, תכנון, יחסי ציבור, וכומר צבאי.

=== קבוצת מבצעים מיוחדים ה-1 (1st SOG) ===
*טייסת תמיכה מבצעית במבצעים מיוחדים ה-1 (1st SOSS) - אחראית לתאום הפעילות השוטפת, תכנון מבצעי, פיתוח אמל"ח ותו"ל, אימוני צוות אוויר, חיזוי מזג אוויר, ניוד, תפעול שדה התעופה, מודיעין, רפואה קרבית, תמיכה במשימות ימיות וארוכות טווח, ותפקידי קישור לכוחות המבצעים המיוחדים.
*טייסת מבצעים מיוחדים ה-4 (4th SOS) - מפעילה מטוסי תקיפה "ספינת התותחים" לוקהיד AC-130U
*טייסת מבצעים מיוחדים ה-8 (8th SOS) - מפעילה מטוסי תובלת סער בל באוינג אוספריי CV-22B
*טייסת מודיעין למבצעים מיוחדים ה-11 (11th SOIS)
*טייסת מבצעים מיוחדים ה-15 (8th SOS) - מפעילה מטוסי תובלה צבאית ותדלוק אווירי MC-130H Combat Talon II
* טייסת חיזוי מזג אוויר למבצעים מיוחדים ה-23 (23d SOWS)
*טייסת מבצעים מיוחדים ה-34 (34th SOS) - מפעילה מטוסי סיור ותובלה קלה פילטוס U-28A
*טייסת מבצעים מיוחדים ה-65 (65th SOS) - מפעילה כטב"ם MQ-9 ריפר
*טייסת מבצעים מיוחדים ה-73 (73d SOS) - מפעילה מטוסי תקיפה "ספינת התותחים" לוקהיד AC-130U
*טייסת מבצעים מיוחדים ה-319 (319th SOS) - מפעילה מטוסי סיור ותובלה קלה פילטוס U-28A

קבוצת תחזוקה למבצעים מיוחדים ה-1 (SOMXG 1) - כוללת שתי טייסות תחזוקת מטוסים ושתי טייסות תחזוקה כללית.

קבוצת רפואה למבצעים מיוחדים (1 SOMDG) - כוללת טייסת רפואה וטייסת רפואת שיניים

קבוצת תמיכה למבצעים מיוחדים ה-1 (1 SOMSG) - כוללת טייסות הנדסה אזרחית, תקשורת, קבלנות, לוגיסטיקה וביטחון.

== ראו גם ==
* כוחות המבצעים המיוחדים של ארצות הברית
* פיקוד המבצעים המיוחדים של חיל האוויר של ארצות הברית

== קישורים חיצוניים ==

* [http://www.hurlburt.af.mil/ שדה הורלבורט] (אתר רשמי)
* [https://web.archive.org/web/20080727005051/http://www.af.mil/history/1stSOW.asp אתר מורשת האגף למבצעים מיוחדים 1 (בארכיון)]
* [http://www.af.mil/News/Article-Display/Article/128419/historian-revisits-wings-past/ ההיסטוריון חוזר על עבר]ה של הכנף, משרד ההיסטוריה.
* [http://www.afsoc.af.mil/About-Us/Fact-Sheets/Display/Article/1045330/1st-special-operations-wing/ חיל האוויר: גיליון עובדות על הכנף]

==הערות שוליים==

קטגוריה:יחידות חיל האוויר של ארצות הברית
קטגוריה:טייסות חיל האוויר של ארצות הברית
פטרובקה

פטרובקה (ברוסית: Петровка) הוא אחד הרחובות המרכזיים והעתיקים ביותר במרכז מוסקבה. ממוקם במחוז האדמיניסטרטיבי המרכזי של העיר על שטחו של טברסקוי ראיון. 
== היסטוריה ==
הרחוב קיבל את שמו ממנזר ויסוקו-פטרובסקי, שנוסד בסוף המאה ה-14. השם "פטרובקה" שימש מאז תחילת המאה ה-17 ומעולם לא השתנה מאז, מה שנחשב לנדיר לרחובות ההיסטוריים של מרכז מוסקבה. במאה ה-18 החל הרחוב להיבנות באינטנסיביות - במחצית השנייה של המאה הופיעו כאן אחוזות של האצולה במוסקבה. במאה ה-19 הפך פטרובקה לאחד מרחובות הקניות המרכזיים במוסקבה. למרות מספר בניינים חדשים של המאה העשרים, ששנו את ההרכב האדריכלי של הרחוב, רבים ממבנים היסטוריים בולטים שרדו בפטרובקה<ref>https://www.mos.ru/en/news/item/29725073/</ref>.

==גלריה==
<gallery>
Moscow 05-2012 Bolshoi after renewal.jpg|בניין תיאטרון בולשוי פונה לפטרובקה עם חזית צדדית
Moscow TsUM Petrovka asv2019-06.jpg|צום
Prosecutor General’s Office of the Russian Federation (Petrovka).jpg|בניין התובע הכללי של רוסיה 
Сергей Собянин осмотрел итоги реставрации Высоко-Петровского монастыря (6).jpg|מנזר ויסוקו-פטרובסקי 
Moscow Former Catherine Hospital asv2019-09.jpg|הבניין הראשי לשעבר של בית החולים נובו-יקתריננסקאיה. נכון לעכשיו, האחוזה היא חלק ממתחם הבניינים של הדומה העירונית של מוסקבה.
Petrovka, 38.JPG|בניין משטרת מוסקבה
</gallery>

==קישורים חיצוניים==

* על פטרובקה 

==הערות שוליים==

קטגוריה:מוסקבה: רחובות
מצוק ג'ורג'ן

מצוק ג'ורג'ן או מצוק ג'ורג'יאן (באנגלית: Georgian Cliff) הוא מצוק בולט לחוף מפרץ ג'ורג' השישי, בצידו המזרחי של האי אלכסנדר, שבאנטארקטיקה.

המצוק ממוקם צפונית לשפכו של קרחון ארוס.

גובהו של המצוק 550 מטרים מעל פני הים, בקצהו הצפוני.

בחלקו הדרומי של המצוק (הנמוך יותר) הוא מתרחב והופך להיות רכס בעל פסגה חדה.

== היסטוריה ==
=== מיפוי המצוק ===

המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950.

=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים של בריטניה.

השם ניתן בהתייחס לשמו של מפרץ ג'ורג' השישי הסמוך - משמעות שם המצוק "של ג'ורג'", היינו "המצוק של ג'ורג'".

לפי [https://data.aad.gov.au/aadc/gaz/scar/search_names_action.cfm?search_text=5260&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מקור אחר] השם ניתן בהתייחס לשמו של קרחון אורנוס אשר נקרא קודם לכן קרחון ג'ורג'ן בהתייחס לשם של מפרץ ג'ורג' השישי הסמוך.

== ראו גם ==
* מצוק ארס
* מצוק הול
* מצוקי טו סטפ
* מצוקי קורנר
* מצוקי קנונבול
* מצוקי ברן
* מצוקי קליסטו

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5610 מצוק ג'ורג'ן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125627 מצוק ג'ורג'ן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5260&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק ג'ורג'ן] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6633779.html מצוק ג'ורג'ן] באתר mindat
* [https://www.timeanddate.com/astronomy/@6633779 נתוני זריחת/שקיעת שמש/ירח עדכניים עבור מצוק ג'ורג'ן]
* [https://www.timeanddate.com/weather/@6633779 מזג אוויר נוכחי עדכני במצוק ג'ורג'ן]
** [https://www.timeanddate.com/weather/@6633779/ext תחזית מזג אוויר עדכנית ארוכת טווח עבור מצוק ג'ורג'ן]
** [https://www.timeanddate.com/weather/@6633779/climate נתוני מזג אוויר סטטיסטיים עבור מצוק ג'ורג'ן]

== הערות שוליים ==

ג'ורג'ן
יחסי הממלכה המאוחדת – מיאנמר

[[ראש ממשלת בריטניה תרזה מיי עם יועצת המדינה ושרת החוץ של מיאנמר אונג סן סו צ'י]]
יחסי הממלכה המאוחדת–מיאנמר הם יחסי החוץ בין הממלכה המאוחדת לבין מיאנמר.

== סקירה כללית ==
בורמה נכבשה בהדרגה על ידי האימפריה הבריטית במלחמות האנגלו-בורמזיות בין 1824–1886. לבסוף נפלה הממלכה בידי הבריטים בעקבות סכסוך בין בורמה לחברה בריטית בנוגע לתשלום מסים על ייצוא עץ טיק. הבריטים סיפחו את הממלכה לאימפריה הבריטית, והמלך ומשפחתו הוגלו להודו. בשנות ה-30 של המאה ה-20 החל מאבק אנטי-קולוניאלי לעצמאות בורמה. ב-1937, תחת חוק ממשלת הודו, 1935 הפכה בורמה למושבה נפרדת בתוך האימפריה הבריטית.

במלחמת העולם השנייה, בקרבות שכונו בשם המערכה על בורמה, פלש צבא יפן הקיסרית לבורמה תוך שימוש במשתפי פעולה מקומיים, ובראשם אונג סן. לקראת סוף המלחמה, כאשר הבריטים פלשו וכבשו מחדש את בורמה, הפך אונג סן למנהיג התנועה לבורמה העצמאית, אך ב-1947 נרצחו הוא ואנשיו בראנגון. ב-4 בינואר 1948 קיבלה בורמה את עצמאותה, ועד מהרה היא כוננה יחסים דיפלומטיים עם בריטניה.

המשטר הבורמזי לאחר קבלת העצמאות היה ניסיון לחקות את הדמוקרטיה הבריטית. השליט, טאקין נו (המכונה בכבוד או נו), ניסה להנהיג בה משטר סוציאליסטי וזכה בכל מערכות הבחירות בין 1948 ו-1962. ב-1961 מונה או טאנט הבורמזי לתפקיד מזכ"ל האו"ם. עם זאת, משטר זה כשל בהרגעת המתחים האתניים והמעמדיים במדינה וב-1962 השתלט הצבא על המדינה.

== נציגויות דיפלומטיות ==
* בריטניה מחזיקה במיאנמר שגרירות ביאנגון.
* מיאנמר מחזיקה בבריטניה שגרירות בלונדון.

==קישורים חיצוניים==

== הערות שוליים ==
אלכסיי גוטור

אלכסיי יבגנייביץ' גוטור (; 30 באוגוסט 1868 – 13 באוגוסט 1938) היה לוטננט גנרל בצבא האימפריה הרוסית אשר פיקד על החזית הדרום-מערבית במלחמת העולם הראשונה.

==ביוגרפיה==
===תחילת דרכו===
גוטור נולד ב-30 באוגוסט 1868, בעיר וורונז' באימפריה הרוסית. אביו היה יבגני גוטור. היו לו שני אחים מבוגרים, אשר שניהם שירתו בצבא האימפריה הרוסית. אלכסנדר, היה גנרל-מיור ואנטולי היה קולונל. ב-1886 הלך אלכסיי בעקבות אחיו והתגייס לצבא. הוא סיים את בית הספר לצוערים במוסקבה, וב-1889 סיים את בית הספר לתותחנים והוצב כפודפורצ'יק ברגימנט התותחנים של המשמר הקיסרי. ב-1893 הוא הועלה לדרגת פורוצ'יק. ב-1895 הוא הועלה לדרגת קפטן וסיים את לימודיו באקדמיה הצבאית ניקולייב. ב-1897 הוא הוצב בחיל החימוש, וב-1898 הועבר לרגימנט הגרנדירים ה-2 של רוסטוב עד 1899. ב-1900 הוא הועלה לדרגת פודפולקובניק והועבר לתפקידי הוראה בבית הספר הצבאי במוסקבה. ב-1901 הוא מונה לקצין מטה בקורפוס ה-12, ובהמשך במטה המחוז הצבאי קייב. ב-1904 הוא הועלה לדרגת פולקובניק ומונה למפקד הבריגדה ה-9. הוא פיקד עליה במהלך מלחמת רוסיה-יפן ונפצע במהלך המלחמה. ב-1905 הוא הועבר לפקד על הרגימנט ה-112 פנזה. ב-1910 הוא הועלה לדרגת גנרל מיור והועבר לפקד על רגימנט במשמר הקיסרי. ב-1913 הוא מונה לראש מטה המחוז הצבאי קאזאן.

===מלחמת העולם הראשונה===

עם פרוץ מלחמת העולם הראשונה באוגוסט 1914 הופרשו הכוחות הצבאיים של המחוז הצבאי קאזאן לצורך יצירת הארמייה הרביעית ומטה המחוז הפך להיות מטה הארמייה. גוטור הפך להיות ראש מטה הארמייה והועלה לדרגת לוטננט גנרל. הארמייה נכללה במסגרת החזית הדרום-מערבית, ופלשה לגליציה אשר הייתה תחת שליטת האימפריה האוסטרו-הונגרית. ב-1 באפריל 1915 הוא מונה למפקד הדיוויזיה ה-34, וב-2 במרץ 1916 הועבר לפקד על הקורפוס ה-6. בעקבות מהפכת פברואר הוא מונה למפקד הארמייה ה-11. ב-22 במאי 1917 הוא הועבר לפקד על החזית הדרום-מערבית. ב-10 ביולי של אותה שנה הוא פרש מהצבא.

באוגוסט 1918 הוא התגייס ל ולחם עמו במלחמת האזרחים ברוסיה. הוא מילא עבורו תפקידי מטה והעביר הרצאות בקורסים צבאיים. ב-23 באוגוסט 1920 הוא נעצר באומסק בחשד לפעילות אנטי-מהפכנית. ב-11 במרץ 1922 הוא שוחרר בידי הג.פ.או. מחוסר ראיות. שמו טוהר רשמית בידי ב-26 באפריל 2000 בידי התובע המחוזי של אומסק. מיד לאחר שחרורו חזר להרצות באקדמיות צבאיות. הוא סולק מהשירות ב-1 במאי 1931. הוא התנגד לפולחן האישיות שנערך לסטלין, ולפיכך הוצא להורג במהלך הטיהורים הגדולים ב-13 באוגוסט 1938.

==קישורים חיצוניים==
* [http://www.grwar.ru/persons/persons.html?id=147 אלכסיי גוטור] 

קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מקבלי עיטור גיאורגי הקדוש
קטגוריה:מפקדי ארמיות רוסיות
קטגוריה:מפקדי ארמיות במלחמת העולם הראשונה
קטגוריה:אישים שהוצאו להורג ברוסיה וברית המועצות
קטגוריה:ילידי 1868
קטגוריה:רוסים שנפטרו ב-1938
מוזיקה il

ערוץ "מוזיקה il" הוא ערוץ טלוויזיה ישראלי בעל תוכן של מוזיקה ישראלית בלבד. הערוץ נגיש כחלק מחבילת הבסיס למנויי הטלוויזיה הרב-ערוצית בכלל הפלטפורמות.

==רקע==
במהלך שנת 2020, כתוצאה מהתפרצות נגיף הקורונה בישראל, חלק מאומני ישראל ומוזיקאים בפרט נקלעו למשבר כלכלי. למעשה, כבר מתחילת חודש מרץ החלו הגבלות משמעותיות על התקהלויות וכתוצאה מכך בוטלו הופעות רבות כך שחודשים ארוכים מוזיקאים ואנשי במה אחרים נותרו ללא פרנסה. הדרך היחידה להכנסה בסיסית של מוזיקאים ממקצועם הוא באמצעות תמלוגים על השמעת יצירותיהם, אולם הופעת אמנים מבצעים (ובהם: שחקנים, זמרים, בדרנים, מדבבים ורקדנים) בערוץ אינה מגדילה את נתח התמלוגים של האמנים המבצעים אלא רק של אמנים יוצרים (ובהם: מלחינים, משוררים, מעבדים ומפיקי מוזיקה), על חשבון אמנים יוצרים מחו"ל.

כתוצאה מכך, חברו טלעד (הנמצאת בבעלות חברת NMC United המחזיקה בזכויות רבות של הפקה מוזיקלית) ואקו"ם (המחזיקה בזכויות המלחינים, המשוררים והמעבדים) כדי להקים ערוץ טלוויזיה שישדר תכנים ישראליים בחינם 24/7 בחבילות הטלוויזיה הרב ערוצית בישראל לצורך הגדלת נתח התמלוגים של אקו"ם וטלעד על חשבון יוצרים ומפיקים אחרים.

ב-19 בנובמבר 2020 הועבר הערוץ בשידורי yes לאפיק 96, עקב עליית ערוץ "האח הגדול LIVE".

ב-7 באוגוסט 2023 הערוץ עבר לאפיק 200 עקב עליית ערוץ "ילדותי" בשידורי yes.

==ראו גם==
* ערוץ 24
* MTV ישראל

==קישורים חיצוניים==
* [https://acum.org.il/ערוץ-מוזיקה-il-עולה-לאויר/ פרסום רשמי של אקו"ם על העלאת הערוץ], באתר אקו"ם
* 
* 
* 
* 
* 

==הערות שוליים==

קטגוריה:ערוצי טלוויזיה ישראליים
קטגוריה:ערוצי מוזיקה
קטגוריה:טלעד
קטגוריה:מגפת הקורונה בישראל
קטגוריה:מגפת הקורונה במוזיקה
קטגוריה:אקו"ם
מצוק הול

מצוק הול (באנגלית: Hall Cliff) הוא מצוק אבן חול, במזרח האי אלכסנדר, שבאנטארקטיקה.

אורכו של המצוק 2 קילומטרים.

המצוק ממוקם לגדתו הדרומי של קרחון סאטורן, 2 קילומטרים ממערב לסיטדל בסטיון.

== היסטוריה ==
=== מיפוי המצוק ===

המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950.

=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים של בריטניה.

השם ניתן בהתייחס לשמו של קרחון סאטורן (הקרוי על שם כוכב הלכת שבתאי - באנגלית "סאטורן") הסמוך.

המצוק נקרא על שמו של אסף הול, אסטרונום אמריקאי שחקר את כוכב הלכת וכן גילה לוויינים (שני הירחים - פובוס ודימוס - של כוכב הלכת מאדים.

== ראו גם ==

* מצוק ג'ורג'ן
* מצוקי טו סטפ
* מצוק ארס
* מצוקי קורנר
* מצוקי קנונבול
* מצוקי ברן
* מצוקי קליסטו

== לקריאה נוספת ==

<div class="mw-content-ltr">• Nichols, Gary & Cantrill, David. (2002), [https://www.researchgate.net/publication/236454951_Tectonic_and_climatic_controls_on_a_Mesozoic_forearc_basin_succession_Alexander_Island_Antarctica Tectonic and climatic controls on a Mesozoic forearc basin succession, Alexander Island, Antarctica], Geological Magazine. 139. 313-330. 10.1017/S0016756802006465</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6245 מצוק הול] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126106 מצוק הול] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5897&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק הול] באתר הגאזט האנטארקטי המשווה SCAR של ממשלת אוסטרליה

== הערות שוליים ==

הול
ברווז אוקלנד

ברווז אוקלנד (שם מדעי: Anas aucklandica) הוא מין עוף בסוג ברווז, המין אנדמי לאיי אוקלנד שליד ניו זילנד. בעבר היה נפוץ בכל האיים אולם היום הוא נפוץ רב באיים שאין בהם טורפים האיים אנדרבי, אדמס, ודיסאפוינטמט.

== מאפיינים ==
מין זה נפוץ רק באיי אוקלנד. הוא דומה לברווז קמבל (Anas nesiotis) המצוי גם בניו זילנד ושניהם עופות חסרי יכולת תעופה. בית הגידול שלו הוא חוף הים ואגמים.

זהו אחד המינים היחידים במשפחת הברווזיים שהוא מין טורף. רוב תזונתו מורכב מחרקים, שטצדאים וחסרי חוליות קטנים אחרים. בעקבות חוסר יכולת התעופה שלו והגעת טורפים לאיי אוקלנד, המין נמצא בסכנת הכחדה.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ורג' רוברט גריי
קטגוריה:ברווזים מצויים
קטגוריה:ניו זילנד: עופות אנדמיים
קטגוריה:בעלי חיים שתוארו ב-1844
קטגוריה:פאונת מים מתוקים בניו זילנד
ידע הבשרים

ידע הבשרים (באנגלית: Carnal Knowledge) הוא סרט קולנוע אמריקאי משנת 1971 בבימויו של מייק ניקולס עם ג'ק ניקולסון, ארט גרפונקל, אן-מרגרט וקנדיס ברגן בתפקידים הראשיים.

העלילה מתארת מערכת יחסים חברותיים עם עליות ומורדות, בין שני חברים מתקופת לימודיהם בסוף שנות ה-40 עד תחילת שנות ה-70.

==תקציר העלילה==
ג'ונתן (ג'ק ניקולסון) וסנדי (ארט גרפונקל) הם סטודנטים בקולג' אמהרסט וגרים בחדר משותף. ג'ונתן הוא סטודנט למשפטים וסנדי הוא סטודנט לרפואה. הם שונים באופיים, ג'ונתן הוא דעתן ואגרסיבי וסנדי הוא עדין וביישן.

השיחות והוויכוחים ביניהם הן על יחסם לסקס ונשים. ג'ונתן מכנה את הנשים "מכסחות אשכים" ("ballbuster") שמטרתן להתחתן על מנת לדכא את יצר הסקס של הגברים.

הסרט מתחלק לשלושה חלקים: החלק הראשון הוא בתקופת הלימודים בקולג'. החלק השני הוא מספר שנים לאחר סיום הלימודים והחלק השלישי הוא כשהם כבר בגיל הביניים.

חלק ראשון - בעת מסיבה בקולג' מבחינים ג'ונתן וסנדי בבחורה עומדת לבדה. ג'ונתן שולח את סנדי לעברה ומתדרך אותו כיצד להתחיל בשיחה. הבחורה היא סטודנטית בשם סוזן (קנדיס ברגן). היא נענית לו בהסתייגות ומסרבת ליחסי מין. ג'ונתן מפעיל עליה את קסמיו עם סיפור של ילדות עשוקה והיא נענית לו. לבסוף היא נענית לקיים יחסים גם עם סנדי ומנתקת את יחסיה עם ג'ונתן.

חלק שני - סנדי כעת רופא, נשוי לסוזן עם שני ילדים ומספר לג'ונתן כי כעת הוא מאושר בחוג המשפחה שהקים. ג'ונתן לעומתו לא מצא עדיין אישה כלבבו. הוא מחפש אישה עם נתונים פיזיים של חזה גדול ובולט ומוצא את בובי (אן-מרגרט) הממלאת את כל רצונותיו המיניים. כעבור זמן מתערערים היחסים ביניהם. היא עזבה את עבודתה, נכנסה לדיכאון ולא עושה דבר בבית.. על רקע זה הם רבים כל הזמן.

גם היחסים בין סנדי לסוזן מתערערים והם מתגרשים. סנדי מוצא את סינדי (סינתיה אוניל). ג'ונתן מזמין אותם לדירתו ומציע לסנדי חילופי זוגות. סנדי מסכים אך מוצא את בובי מעולפת לאחר שנטלה תרופות המטרה להתאבד. סינדי עוזבת בכעס את הדירה.

חלק שלישי - ג'ונתן וסנדי גרושים בשנות ה-40 שלהם. סנדי מגיע לג'ונתן עם חברתו החדשה ג'ניפר (קרול קיין) בת ה-18. ג'ונתן מקרין להם שקופיות על כל הבחורות ששכב.

ג'ונתן כבר לא מפקד מינית כראוי. הסרט מסתיים כשהוא הולך ליצאנית לואיז (ריטה מורנו) שרק לאחר ריטואל של משפטים קבועים שהיא מדקלמת בשבח הגבריות שלו, הוא מקבל זקפה.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ג'ק ניקולסון
|ג'ונתן
|עורך דין
|-
|ארט גרפונקל
|סנדי
|רופא
|-
|קנדיס ברגן
|סוזן
|אשתו של סנדי
|-
|אן-מרגרט
|בובי
|אשתו של ג'ונתן
|-
|סינתיה אוניל
|סינדי
|ידידה של סנדי
|-
|קרול קיין
|ג'ניפר
|ידידה של סנדי
|-
|ריטה מורנו
|לואיז
|יצאנית
|}
==פרסים==
אן-מרגרט הייתה מועמדת לפרס אוסקר לשחקנית המשנה הטובה ביותר, היא זכתה בפרס גלובוס הזהב לשחקנית המשנה הטובה ביותר - סרט קולנוע.

ג'ק ניקולסון היה מועמד לפרס גלובוס הזהב לשחקן הטוב ביותר - סרט דרמה.

ארט גרפונקל היה מועמד לפרס גלובוס הזהב לשחקן המשנה הטוב ביותר - סרט קולנוע.

==קישורים חיצוניים==

* [https://www.youtube.com/watch?v=a5VZBmMVJw8 קדימון לידע הבשרים], באתר יוטיוב
* [http://www.tcm.com/tcmdb/title/70328/Carnal-Knowledge/articles.html ידע הבשרים], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1971
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים ארוטיים
קטגוריה:סרטי פולחן
גלעד בירן

גלעד בירן (נולד ב-1975) הוא קצין בצה"ל בדרגת תת-אלוף המכהן כמפקד מערך ההגנה האווירית. קודם לכן שימש כמפקד בית הספר להגנה אווירית, מפקד כנף 168, רע"ן שכבה תחתונה בלהק רמ"ט חה"א, מפקד גדוד 947 (כיפת ברזל) ומפקד גדוד ״רם״ 66 (סטינגר).

== שירות צבאי ==
בירן התגייס לצה"ל ב-1993 ושובץ בחטיבת גולני, עבר מסלול הכשרה כלוחם, קורס מ"כים חי"ר וקורס קציני אג"ם. בסיום הקורס ביצע הסבה לטיל הכתף FIM-92 סטינגר, המכונה בעברית "ברקן", עבר למערך הנ"מ והוצב בגדוד ״רם״ 66, בו ביצע תפקידי קצונה שונים עד לתפקיד סמג"ד, בתפקיד זה שירת במלחמת לבנון השנייה.

במרץ 2009 הועלה לדרגת סגן אלוף ומונה למפקד גדוד נ"מ מתנייע 947. לאחר סגירת הגדוד באוקטובר 2009, מונה למפקד גדוד "רם" 66.

בדצמבר 2011 מונה למפקד גדוד 947 שהוקם מחדש. הגדוד בתצורה זו קלט והיה הראשון להפעיל את מערכת כיפת ברזל. בתקופת פיקודו יירט הגדוד מאות רבות של רקטות וקיבל שבחים מגורמים שונים. בין היתר פיקד על הגדוד בלחימה במבצע עמוד ענן ובמבצע צוק איתן. לאחר מבצע צוק איתן הוענק לגדוד 947 תחת פיקודו אות הערכה מטעם הרמטכ"ל על הישגיו בלחימה.

ב-2014 מונה לראש ענף שכבה תחתונה בלהק ראש המטה ח״א. ב-2016 הועלה לדרגת אלוף-משנה ומונה למפקד כנף היערכות 168 והיה הראשון בתפקיד זה, בו שירת עד 2018. לאחר מכן יצא לשנת לימודים במב״ל ובאוגוסט 2019 מונה למפקד בית הספר להגנה אווירית. במהלך תפקיד זה ניצח בבוחן הכשירות של צה"ל ב-2020 במסגרת בית א' (לוחמים מתנייע).

ב-27 באפריל 2021 נכנס לתפקידו כמפקד מערך ההגנה האווירית, בדרגת תת-אלוף. במהלך תפקידו פיקד על מערך ההגנה האווירית במבצע שומר החומות שלאחריו הוענק למערך אות הערכה מטעם הרמטכ"ל<ref></ref>, במבצע עלות השחר ובמבצע מגן וחץ.

ב-7 באוקטובר 2023 פתח חמאס במתקפת הפתע על ישראל, שהחלה בירי רקטי מסיבי ומתמשך, חריג בהיקפו של אלפי רקטות ופצצות מרגמה על אזורים נרחבים בישראל, בייחוד בדרום ובמרכז. מערך ההגנה האווירית בפיקודו הוביל את מאמצי היירוט של הטילים, רקטות וכטב"מים אשר נורו במהלך מתקפת הפתע. בהמשך מלחמת חרבות ברזל הוביל בירן את המערך בפריסתו הרחבה ביותר אי פעם<ref></ref> וביירוט אלפי רקטות וטילים מכלל הזירות, כולל לראשונה, יירוט ע״י כלל מערכות ההגנה אווירית במקביל - כיפת ברזל, קלע דוד, יהלום וחץ. למערך ההגנה האווירית בפיקודו חלק עיקרי בבלימת המתקפה האיראנית על ישראל.

== חיים אישיים ==
בירן נשוי ואב לשלושה, הוא אחיינו של תת-אלוף יצחק בירן, ששירת כמפקד מערך הנ"מ בין השנים 1991–1994.

בוגר תואר ראשון בהצטיינות מהטכניון בהנדסת תעשייה וניהול ותואר שני בהצטיינות במדעי המדינה מאוניברסיטת חיפה במסגרת לימודיו במב"ל.

== קישורים חיצוניים ==

* שלמה זינגר, [https://www.jdn.co.il/news/israel/333684/ כיפת ברזל מציינת שלוש שנות פעילות], באתר JDN, 10 באפריל 2014
* חנן גרינברג [https://www.makorrishon.co.il/nrg/online/1/ART2/347/011.html המושלים בכיפה], באתר nrg, על פעילות גדוד 947, 16 במרץ 2012

== הערות שוליים ==

קטגוריה:מפקדי מערך ההגנה האווירית
קטגוריה:תתי-אלופים בחיל האוויר
קטגוריה:חיילי צה"ל במלחמת לבנון השנייה
קטגוריה:חיילי חיל האוויר הישראלי
קטגוריה:בוגרי הטכניון - מכון טכנולוגי לישראל
קטגוריה:בוגרי המכללה לביטחון לאומי
קטגוריה:ישראלים שנולדו ב-1975
הליום-4

הליום-4 כ[[נוזל-על]]
גרעין אטום הליום-4 וחלוקת ענני ה[[אלקטרונים וסימטריה כדורית הדומה מאוד לענן האלקטרונים]]
תרשים של שרשרת פרוטון-פרוטון
השוואה של [[גרעין האטום של הליום-4 לאיזוטופים נפוצים נוספים. האנרגיה מחייבת של הליום-4 גדולה משמעותית מכל שאר האיזוטופים.]]
הליום-4 או <sup>4</sup>He הוא האיזוטופ הנפוץ ביותר של הליום, המהווה 99.999863% מההליום ביקום. אטום של הליום-4 מכיל 2 פרוטונים, 2 נייטרונים ו-2 אלקטרונים. הליום-4, בניגוד להליום-3, הוא בוזון ולכן יכול לעבור עיבוי בוז-איינשטיין.

==יציבות גרעין ומעטפת אלקטרונים==
===כחלקיק אלפא===

חלקיק אלפא הוא יון של הליום-4. כאשר אטום רדיואקטיבי פולט חלקיק אלפא, המספר האטומי שלו (מספר הפרוטונים בו) קטן ב-2 ואילו מספר המסה שלו (מספר הנוקלאונים בו) קטן ב-4. לדוגמה, גרעין אורניום-238 הפולט חלקיק אלפא הופך לגרעין תוריום-234:
:<math>
{}^{238}_{92}\hbox{U}\;\to\;{}^{234}_{90}\hbox{Th}\;+\;{}^4_2\hbox{He}
</math>
ניתן לתאר תהליך זה גם כך:
:<math>
{}^{238}\hbox{U}\;\to\;^{234}\hbox{Th}\;+\;\alpha
</math>
ניתן לייצר חלקיקי הליום-4 במאיצי חלקיקים, כמו ציקלוטרון או סינכרוטרון.
===יציבות===

הסיבה לפיה הליום-4 הוא יציב במיוחד היא שגם מספר הפרוטונים וגם מספר הנייטרונים בגרעינו הם 2 - שהוא מספר קסם. היות ש-2 הוא מספר הקסם הקטן והבסיסי ביותר, להליום-4 יש יציבות מיוחדת.

==תכונות==
{| class="wikitable"
!
!הליום-4
!הליום-3
|-
|מסה אטומית
|u4.00
|u3.02
|-
|נקודת רתיחה
|4.23 קלווין
|3.19 קלווין
|-
|נקודה קריטית
|5.2 קלווין
|3.35 קלווין
|-
|טמפרטורת הפיכה לנוזל על
|4.22 קלווין
|0.000249 קלווין
|-
|צפיפות בטמפרטורת הרתיחה
|59 גרם לליטר
|125 גרם לליטר
|-
|סוג חלקיק
|בוזון
|פרמיון
|}

==יצירה בכוכבים==

השמש וכוכבים אחרים מתיכים מימן והופכת אותו להליום-4, בתגובה המכונה "שרשרת פרוטון-פרוטון".

==ראו גם==
* חלקיק אלפא
* הליום
* הליום-3
* נוזל על
* הליום נוזלי

==קישורים חיצוניים==

* [https://www.mas.ncl.ac.uk/helium/ אתר בנושא הליום] (באנגלית)

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:איזוטופים של הליום
קטגוריה:הליום